**JAVNI POZIV ZA OSOBE U PRATNJI**

**ZA VRIJEME MOBILNOSTI UČENIKA U PROJEKTU**

**AgroFuture 3 u okviru trećeg ciklusa Erasmus+ akreditacije, br.  2024-1-HR01-KA121-VET-000230221**

Projektom se financira provođenje aktivnosti mobilnosti učenika u trajanju od **12 dana** (+ 1 dana putovanja). Ovim javnim pozivom obuhvaćene su osobe koje bi pratile učenike na mobilnosti u školi u mjestu **Radovljica u Sloveniji** u razdoblju od **16. 3. do 19. 3. 2025.** Osobe zainteresirane za pratnju učenika tijekom mobilnosti (uključuje nastavnike, stručne suradnike, administrativno osoblje) trebaju dostaviti ažuriran **Europass CV** i **motivacijsko pismo**  **do 21. 2. 2025. u 13.00**, u zatvorenoj omotnici u uredu pedagoga/psihologa s naznakom *Prijava za projekt „AgroFuture 3 – osoba u pratnji (Radovljica, Slovenija)“*.

Prijavnica se može preuzeti ili dobiti u uredu pedagoga/psihologa.

Stručno povjerenstvo (ravnatelj, koordinator, predsjednik aktiva struke i pedagog/psiholog – po potrebi u izmijenjenom sastavu ukoliko se prijavi netko od navedenih (u tom slučaju članovi su tajnica/voditelj (pod)aktiva i sl.)) na osnovu pristiglih prijava izradit će bodovnu ljestvicu prema sljedećim kriterijima:

1. Poznavanje engleskoga jezika (1-6 bodova) - prema podacima iz CV-a i eventualne potvrde

2. Dosadašnje iskustvo inozemnih putovanja - prema motivacijskom pismu (do 5 bodova)

3. Dosadašnji rad na međunarodnim projektima u posljednje 3 godine - prema CV-u (+ 1 bod po projektu)

4. Pouzdanost i ozbiljnost prijavitelja, sposobnost pravilnog reagiranja u kriznim situacijama – prema procjeni stručnog povjerenstva (do 5 bodova)

Za ovu je mobilnosti predviđena **jedna osoba** u pratnji 3 učenika, a ostali prijavljeni sudionici će biti na rezervnoj listi koja se aktivira u slučaju nepredviđenih okolnosti.

**Dužnosti osobe u pratnji su**: biti na raspolaganju učenicima **tijekom putovanja i prva dva dana boravka**, posebno voditi računa o sudionicima s poteškoćama, brinuti o svim potrebnim dokumentima potrebnima za putovanje, projektnoj dokumentaciji, certifikatima, komunikaciji s mentorom i ispunjavanju svih obaveza učenika; rješavati moguće konflikte kao i sve ostale nepredviđene situacije tijekom boravka; brinuti o odlasku na izlete, pravilnom korištenju slobodnog vremena učenika, poštivanju svih pravila radnog mjesta, točnosti i odgovornosti učenika, kulturi ponašanja u stranoj državi itd.

**Privremeni rezultati** će pod zaporkama biti objavljeni na oglasnoj ploči u školi i/ili mrežnoj stranici škole **24. 2. 2025**. **Rok za žalbu** je do **26. 2. 2025. do 13:00**, a žalba se upućuje na adresu e-pošte pedagoginje Ančice Gelo (ancicagelo@gmail.com) ili osobno u uredu pedagoga/psihologa s objašnjenjem razloga i stavki zbog kojih se žalba ulaže. Povjerenstvo će razmotriti žalbu i donijeti **konačnu odluku** **27. 2. 2025.**, kada su i konačni službeni rezultati prijava, objavljeni na mrežnim stranicama škole i/ili na oglasnoj ploči u školi, a osoba koji uputi žalbu bit će osobno pisanim putem obaviještena o očitovanju povjerenstva.

U slučaju bilo kakvih pitanja obratite se koordinatorici projekta, **prof. Rejhani Nuhanović Tadijan** na e-mail adresu **rejhana@gmail.com, telefonom** ili putem **Teams platforme.**

Datum: 17. 2. 2025.